***Polis EVO 2*** (juga dikenali sebagai ***Police Evo*** untuk keluaran Indonesia) ialah filem aksi kepolisan Malaysia 2018 diarahkan bersama oleh Joel Soh dan Andre Chiew serta merupakan kesinambungan daripada filem 2015 dengan tajuk sama dan filem kedua dalam siri filem *Polis EVO*. Barisan pelakon terdiri daripada Shaheizy Sam, Zizan Razak, Hairul Azreen, Hasnul Rahmat, Shafie Naswip, Riz Amin, Erra Fazira dan pelakon Indonesia, Raline Shah, Mike Lucock, dan Tanta Ginting. Ia mengisahkan sekumpulan pengganas telah menawan sebuah kampung dan menjadikan penduduk sebagai tebusan. 

Penggambaran dijalankan dari Oktober 2017 dan berakhir pada Januari 2018, filem ini ditayangkan pada 22 November 2018 dan menerima ulasan positif dari pengkritik filem serta telah meraih kutipan pecah panggung tertinggi sebanyak RM 20 juta dalam tempoh 17 hari, menjadikannya sebagai salah satu dari filem tempatan dengan kutipan pecah panggung tertinggi di Malaysia. Pada Disember 2018, *Harian Metro* menyenaraikan *Polis EVO 2* sebagai salah satu dari 10 filem tempatan dengan pecah panggung tertinggi bagi tahun 2018. Filem ini ditujukan khas bagi memperingati Allahyarham Rahmat Razali yang kembali ke Rahmatullah sebelum keluaran filem ini. Kesinambungan ketiga filem ini, *Polis EVO 3* dalam penerbitan, dengan Syafiq Yusof menggalas tanggungjawab sebagai pengarah.

Sinopsis
--------

Tiga tahun selepas peristiwa dalam filem pertama, Inspektor Sani (Zizan Razak) dan Khai (Shaheizy Sam) kini terlibat dalam sebuah misi pengintipan di sebuah pulau terpencil di pantai timur. Suasana bertukar keruh apabila sekumpulan pengganas yang diketuai oleh Hafsyam Jauhari (Hasnul Rahmat) menyerang dan menawan pulau Cherong, Pahang. 

Sani ditahan oleh kumpulan pengganas itu bersama dengan 200 orang kampung yang dijadikan tebusan, manakala Khai pula terperangkap di kawasan kampung. Sani cuba melawan ketua kumpulan pengganas itu dari dalam tempat tahanan selepas menyaksikan sendiri keganasan kumpulan tersebut. Khai pula berjaya menemui seorang polis perisik dari Indonesia dan 4 orang anggota pasukan khas yang dihantar oleh kerajaan Malaysia. Mereka bertujuh ini bersama-sama menyahut cabaran yang paling getir dalam kerjaya mereka sebagai polis untuk menumpaskan Hafsyam Jauhari bersama kumpulannya dan menyelamatkan lebih 200 tebusan di pulau itu.

Pelakon
-------

### Pelakon utama

* Zizan Razak sebagai Hassani / Inspektor Sani
* Shaheizy Sam sebagai Khairul / Inspektor Khai
* Raline Shah sebagai Rian
* Hasnul Rahmat sebagai Hafsyam Jauhari / Saif
* Erra Fazira sebagai SAC Dato' Azizat Mansor

### Pelakon pembantu

* Mike Lucock sebagai Najr
* Tanta Ginting sebagai Riky Kumolo
* Sofi Jikan sebagai Qalif
* Syafie Naswip sebagai Sarjan Mat Dan
* Riz Amin sebagai Sarjan Amin Galah
* Jeff Catz sebagai Syam
* Hairul Azreen sebagai Zul
* Fir Rahman sebagai Mikael
* Dennis Yin sebagai Zali

### Pelakon undangan

* Rusdi Ramli sebagai Komander Maarof
* Hairie Othman sebagai Khalid
* Jasper Supayah sebagai Agnes
* Jay Iswazir sebagai Zairi
* Hafidzuddin Fazil sebagai Kapten Wazir
* Cok Simbara sebagai Komisaris Adli Apda
* Arthur Tobing sebagai Imam Husyairi
* Siraj Alsagoff sebagai Sab
* Kazar Razak sebagai Kamal
* Hadi Nawawi sebagai Arshad
* Zainal Mohd Isa sebagai Paan
* Zaid Moheyer sebagai Rikko
* Don Syuzefril sebagai Shahrul
* Amai Kamarudin sebagai Andre
* Arash Afnan sebagai Penduduk longgar
* Nabil Fikri sebagai Penduduk longgar
* Azwan Kombos sebagai Adik Khai
* Nelissa Nizam sebagai Ain
* Ikhram Juhari sebagai Lelaki Teknologi Polis

Penerbitan
----------

Penerbit *Polis EVO* Joel Soh menggalas tanggungjawab sebagai pengarah, menggantikan Ghaz Abu Bakar yang mengarahkan filem pertama. Penerbitan *Polis EVO 2* mengambil masa yang lama untuk dijalankan akibat masalah pemilihan lokasi. Rancangan asal penggambaran sepatutnya bermula sebelum Ramadhan (sekitar Mei) 2017. Untuk filem ini, beliau mengarahkannya bersama Andre Chiew. Menurut Soh: "Bagi kami, pra-penerbitan ialah satu proses yang agak lama dan mahal. Skrip ini mengambil masa sebulan (untuk disiapkan). Segala-galanya dirancang dengan cermat, kami tidak hanya menaruh kostum pada seseorang tanpa meneliti. Kami melihat apa yang masuk ke dalam baju paramedik, alat penembak jitu dan sebagainya." *Polis Evo 2* ialah percubaan sulung Soh dan Chiew untuk mengarahkan filem cereka. Soh telah mengarahkan filem-filem pendek sebelum ini tetapi lebih aktif sebagai penerbit filem dan penulis skrip, manakala Chiew telah mengarahkan beberapa iklan televisyen. Zizan Razak dan Shaheizy Sam kembali menjayakan peranan mereka masing-masing, dengan penambahan pelakon baru termasuk Hairul Azreen, Hasnul Rahmat, Syafie Naswip, Riz Amin dan Erra Fazira. Pelakon Singapura Fir Rahman dan pelakon Indonesia Raline Shah menyertai barisan pelakon *Polis EVO 2*.

Zizan dilaporkan mengalami kecederaan ketika melakukan aksi lagak ngeri semasa penggambaran dijalankan. Raline memegang watak sebagai Rian, *Polis EVO 2* merupakan filem aksi pertama lakonannya. Dalam satu temubual bersama *MStar Online*, Raline berkata beliau menolak tawaran lain hampir dua tahun semata-mata ingin memberi fokus kepada *Polis EVO 2*. "Ya, terpaksa tolak tawaran untuk dua tahun kerana saya perlu buat persiapan latihan-latihan fizikal. Ini pula filem aksi pertama saya, jadi perlukan banyak latihan terutama seni mempertahankan diri, cara memegang senjata dan berbagai-bagai lagi,". Beliau menggantikan Nora Danish yang berlakon dalam filem pertama.

Untuk menjayakan Inspektor Khai, Shaheizy Sam memutuskan untuk menuju ke gim pada waktu malam untuk memerah dalam satu latihan terakhir, "Saya bimbang badan saya tidak kelihatan bersedia untuk penggambaran, jadi saya menolak diri sendiri. Saya pergi ke gim dan mula berlari,". Menurut Joel, *Polis Evo 2* diinspirasikan daripada insiden sebenar yang berlaku pada tahun 2013 di mana militan dari Filipina selatan menyerang Lahad Datu di Sabah dan mendakwa tanah itu sebagai milik mereka. Penggambaran dijalankan pada penghujung Oktober 2017 melibatkan lokasi sekitar Kuala Lumpur dan Kuantan dan berakhir pada Januari 2018. Lokasi penggambaran juga termasuk Pulau Paku di Pahang.

Keluaran
--------

*Polis EVO 2* ditayangkan di pawagam seluruh negara pada 22 November 2018. Treler teaser filem ini telah dikeluarkan pada 12 Oktober 2018 di saluran YouTube rasmi Astro Shaw manakala treler rasmi dikeluarkan pada 30 Oktober 2018. Filem ini ditayangkan di Indonesia pada 18 April 2019 dengan judul *Police Evo* dan menampilkan poster berbeza, ia menjadi filem *Polis EVO* pertama yang ditayangkan di sana.

Sambutan
--------

### Kutipan

*Polis EVO 2* mencipta rekod baharu dengan mendapat kutipan pecah panggung sebanyak RM3.5 juta pada hari pembukaan sekali gus mengatasi kutipan hari pertama filem *Munafik 2* sebanyak RM2.5 juta. *Polis EVO 2* mendapat RM10 juta di dalam masa lima hari yang terus mengatasi kutipan *Hantu Kak Limah* yang kutipannya sebanyak RM9 juta. Dalam tempoh 11 hari sahaja, filem ini berjaya mendapat kutipan sebanyak RM17 juta sejak hari pembukaan tayangan di Malaysia dan Brunei. Sehingga 11 Disember 2018, filem ini berjaya melakar sejarah tersendiri dengan meraih kutipan melebihi RM20 juta selepas 17 hari ditayangkan di pawagam, sekali gus mengatasi kutipan filem prekuelnya.

### Ulasan kritis

Filem ini menerima ulasan positif dan bercampur-campur dari pengkritik filem. Kenneth Chaw menulis untuk *Star2* menyifatkan *Polis EVO 2* sebagai sebuah "filem yang berani" dan memberikan penarafan 7.5 dari 10 bintang. Beliau berkata: "*Polis Evo 2* tidak hanya menawarkan pelbagai aksi, namun pengajaran yang mengejutkan tentang kehidupan, persahabatan, dan kesihatan emosi kita". Aidil Rusli dari *The Malay Mail* mempunyai pandangan tersendiri, "...sebuah filem yang tahu formulanya dengan sangat baik, melekat padanya, melakukan semua perkara yang perlu dilakukan dengan jayanya, dan ia juga dilakukan dengan tahap kraf yang tidak menghina mata, telinga dan kecerdasan. Nilai tambah di sini adalah, tentu saja, dalam cara pembikin filem menyusun formula."

Shazryn Mohd Faizal dari *mSTAR Online* melihat *Polis EVO 2* menekankan isu yang lebih serius meskipun isu ajaran sesat dan militan ini bukan sesuatu yang baharu.

Kontroversi
-----------

Pada 10 November 2018, sebelum tayangan perdana rasmi, *Polis EVO 2* menjadi subjek kontroversi apabila filem itu didapati mengandungi adegan didakwa menghina Islam sekali gus memberikan gambaran buruk kepada Muslimin dan Muslimat, sehingga Ahli Jawatankuasa Pusat PAS Dr Riduan Md Nor menggesa rakyat Malaysia memboikot filem ini.

Menurut Mufti Wilayah Persekutuan Datuk Dr. Zulkifli Mohamad Al-Bakri, *Polis EVO 2* tidak mengandungi mesej yang jelas menghina Islam, sebaliknya lebih terarah kepada pemahaman terhadap fanatik sesat dan pelampau agama yang boleh mengancam ketenteraman negara. Malah Kementerian Dalam Negeri (KDN) sebelum ini mengeluarkan kenyataan untuk menyiasat dakwaan filem tersebut memberi imej buruk kepada Islam.

Muzik
-----

Lihat juga: Sang Saka Biru
Runut bunyi rasmi bagi filem *Polis EVO 2* ialah "Sang Saka Biru" dipersembahkan oleh Joe Flizzow, Altimet, SonaOne, dan Alif, dikeluarkan pada 14 Oktober 2018 oleh Rocketfuel Entertainment dan boleh didapati untuk muat turun digital di iTunes dan penstriman digital di Spotify. Selain itu, terdapat juga dua lagu lain yang turut menjadi runut bunyi filem ini - "Mogok (Apa Kau Berani)" nyanyian Emmett dan "Selagi Masih Mampu" nyanyian Froya.

Tayangan media
--------------

*Polis EVO 2* telah dipertontonkan buat pertama kalinya di televisyen di mana pelanggan ASTRO boleh melanggan dan menonton filem ini Astro First mulai 1 Februari 2019. Ia dipertontonkan di Astro Ria pada 5 Jun 2019 sempena Hari Raya Aidilfitri pertama. Filem ini sudah berada di Netflix dan boleh ditonton umum.

Anugerah dan pencalonan
-----------------------

| Tahun | Anugerah | Karya tercalon | Kategori | Keputusan |
| --- | --- | --- | --- | --- |
| 2019 | Festival Filem Malaysia ke-30 | Hasnul Rahmat | Pelakon Pembantu Lelaki Terbaik | Menang |
| Joel Soh & Andre Chiew | Pengarah Harapan | Tercalon |
|

Kesinambungan
-------------

Rencana utama: Polis EVO 3
Selepas kejayaan dua filem terdahulu, kesinambungan ketiga *Polis EVO* telah diumumkan pada September 2019, Syafiq Yusof menggalas tanggungjawabnya sebagai pengarah, sekaligus mengambil alih tugas daripada Ghaz Abu Bakar yang mengarahkan filem pertama dan Joel Soh dan Andre Chiew yang mengarahkan filem kedua. Zizan Razak dan Shaheizy Sam telah menandatangani untuk menjayakan semula watak mereka, turut kembali berlakon dalam siri ketiga filem ini ialah Nora Danish dan Eyka Farhana.

Rujukan
-------

1. ↑  Polis Evo 2: 5 hari kutip RM10 juta Astro Awani (27 November 2018). Dicapai pada 27 November 2018.
2. ↑  Aqmar Mustaza (4 Disember 2018). "Polis Evo 2 kutip RM17 juta dalam masa 11 hari". *Sinar Harian*.
3. ↑  Eric Iskandarsjah (18 April 2019). Kisah adu kuat polisi dan teroris dalam Police Evo Republik.co.id. Dicapai pada 23 Jun 2019.
4. ↑  Zizan Razak shapes up up for Polis Evo 2 Diarkibkan 2018-02-22 di Wayback Machine *Star2* (29 June 2017). Retrieved on 1 July 2017.
5. ↑  Mya Amri (11 Disember 2018). Hebat Boh! 17 hari tayangan, Polis Evo 2 raih kutipan melebihi RM20 juta Astro Gempak. Dicapai pada 13 Disember 2018.
6. ↑  R. Rohaizam (13 Oktober 2018). No box office pressure for Polis Evo 2 *The Malay Mail*. Dicapai pada 13 Disember 2018.
7. ↑  Amirul Haswendy Ashari (24 Disember 2018). "Filem tempatan pecah panggung 2018". Harian Metro. Dicapai pada 24 Disember 2018.
8. 1 2  Amri Hassan (25 September 2019). "Polis EVO 3 bakal shoot tidak lama lagi" - Peminat teruja tunggu kemunculan Zizan dan Sam Astro Gempak. Dicapai pada 3 Disember 2019.
9. ↑  Hairul Azreen terus bawa watak aksi dalam ‘Polis Evo 2’, ‘Operasi X’ Diarkibkan 2018-10-06 di Wayback Machine *mSTAR Online* (3 Oktober 2018). Dicapai pada 3 Oktober 2018.
10. 1 2 3  Bissme S. (23 November 2018). "Banking on a franchise". *The Sun Daily*. Dicapai pada 24 November 2017.
11. ↑  "(Showbiz) Unwell Zizan Razak halts Polis Evo 2 filming". *NST Online*. 1 November 2017. Dicapai pada 11 November 2017.
12. ↑  Kemalia Othman (11 November 2018). "Demi 'Polis Evo 2', Raline Shah tolak tawaran lain 2 tahun". *MStar Online*. Dicapai pada 24 November 2017.
13. ↑  "Raline Shah heroin filem Polis Evo 2?". *Astro Awani*. 20 Julai 2017. Dicapai pada 20 Julai 2017.
14. ↑  Kenneth Chaw (12 November 2018). "Shaheizy Sam puts his health on the line for 'Polis Evo 2'". *Star2*. Dicapai pada 24 November 2017.
15. ↑  "Zizan Razak shapes up up for Polis Evo 2". *Cinema Online*. 29 Jun 2017. Diarkibkan daripada yang asal pada 2018-02-22. Dicapai pada 29 Jun 2017.
16. ↑  Najiy Jefri (21 November 2018). "Ekstremis ajaran sesat tawan pulau". *Harian Metro*. Dicapai pada 21 November 2018.
17. ↑  "What to expect from 'Polis Evo 2': Higher stakes and strong female characters". *Star2*. 9 Jun 2018. Dicapai pada 11 November 2018.
18. ↑  "Ramai tak sabar tunggu 'Polis Evo 2' selepas lihat teaser poster". *Astro Awani*. 5 Oktober 2018. Dicapai pada 21 November 2018.
19. ↑  Rzaimi Zubaidi (5 Oktober 2018). ""Tak Sabarnya!" - Bakal Ditayangkan November ini, Ramai Teruja Menantikan Polis Evo 2 Selepas Lihat Teaser Poster". *Astro Gempak*. Dicapai pada 21 November 2018.
20. ↑  Shelbi Asrianti (11 April 2019). Police Evo soroti kisah polisi dan kemanusiaan Republik.co.id. Dicapai pada 23 Jun 2019.
21. ↑  Ruly Riantrisnanto (18 Mac 2019). Police Evo, debut Raline Shah di film action bakal tayang April 2019 Liputan6. Dicapai pada 23 Jun 2019.
22. ↑  Mohd. Haikal Isa (23 November 2018). "Polis Evo 2 raih kutipan RM3.5 juta". *Kosmo!*. Dicapai pada 23 November 2018.
23. ↑  Aqmar Mustaza (27 November 2018). "RM10 juta dalam masa lima hari". *Sinar Harian*. Dicapai pada 27 November 2018.
24. ↑  Mumtaj Begum (4 Disember 2018). "'Polis Evo 2' earns RM17mil in 11 days". *Sinar Harian*. Dicapai pada 5 Disember 2018.
25. ↑  "Polis Evo 2 raih lebih RM20 juta selepas 17 hari tayangan". *Astro Awani*. 11 Disember 2018. Dicapai pada 12 Disember 2018.
26. ↑  Mohd. Haikal Isa (22 November 2018). "Polis Evo 2 cemerlang gulung kalendar 2018". *Kosmo!*. Dicapai pada 23 November 2018.
27. ↑  Kenneth Chaw (21 November 2018). "Polis Evo 2: Bold, Gritty & A Total Shift From The Original". *Star2*. Dicapai pada 23 November 2018.
28. ↑  Aidil Rusli (24 November 2018). "'Polis Evo 2' changes the game again". *The Malay Mail*. Dicapai pada 24 November 2018.
29. ↑  Shazryn Mohd Faizal (30 November 2018). "'Polis Evo 2' lebih serius, cemerlang sebagai filem sekuel terbaik". *mSTAR Online*. Dicapai pada 5 Disember 2018.
30. ↑  "AJK Pusat PAS ajak rakyat boikot Polis EVO 2". *Malaysiakini*. 10 November 2018. Dicapai pada 21 November 2018.
31. ↑  Aref Omar (15 November 2018). "#Showbiz: Netizens to boycott 'Polis Evo 2' for touching on sensitive issues?". *New Straits Times*. Dicapai pada 21 November 2018.
32. ↑  Nurulatiq Ahmad Bandi (20 November 2018). "Polis EVO 2 tidak mengandungi mesej menghina Islam". *Sinar Harian*. Dicapai pada 21 November 2018.
33. ↑  "Polis EVO 2: Tiada mesej hina Islam". *Utusan Malaysia*. 12 November 2018. Dicapai pada 21 November 2018.
34. ↑  Mya Amri (19 Oktober 2018). "This Is Lit!" – Filem Belum Tayang Tapi OST Polis Evo 2: Sang Saka Biru Dah Laku Keras Astro Gempak. Dicapai pada 13 Disember 2018.
35. ↑  Memperkenalkan Lagu Tema Polis Evo 2 - Sang Saka Biru MSN.com (15 Oktober 2018). Dicapai pada 13 Disember 2018.
36. ↑  "Sang Saka Biru (Single)". iTunes Store (MY). Apple. 2 November 2018. Dicapai pada 13 Disember 2018.
37. ↑  "Sang Saka Biru, a song by Joe Flizzow, Altimet, SonaOne and Alif". Spotify. 2 November 2018. Dicapai pada 13 Disember 2018.
38. ↑  2 filem koleksi Polis EVO Astro Shaw. Dicapai pada 8 Jun 2019.

Pautan luar
-----------

* *Polis EVO 2*  di Pangkalan Data Filem Internet (IMDb)
* *Polis EVO 2* di Netflix Sunting ini di Wikidata

| * l
* b
* s
*Polis EVO* |
| --- |
| Filem | 
* *Polis EVO*
* *Polis EVO 2*
* *Polis EVO 3*

 |
| Runut bunyi | 
* "EVO"
* "Sang Saka Biru"

 |

| * l
* b
* s
 Polis Diraja Malaysia |
| --- |
| 
* Sejarah
* Anugerah

 |
| Undang-undang | 
* Undang-undang Malaysia
* Kementerian Keselamatan Dalam Negeri
* Kementerian Hal Ehwal Dalam Negeri

 |  |
| Jabatan | 
* Muzium Polis Diraja Malaysia
* Jabatan Sumber Polis
* BAKA
* Jabatan Logistik Polis
* Siasatan Jenayah
* Siasatan Jenayah Narkotik
* Kementerian Keselamatan Dalam Negeri
* Cawangan Khas
* Unit K-9
* Kesatuan Pekerja Pentadbiran dan Awam Polis
* Sukarelawan Polis
* Perkhidmatan Polis Bantuan
* Kadet Polis Kebangsaan
* Koperasi Polis Diraja Malaysia
* PULAPOL
* Pusat Latihan Polis Muar
* Maktab Polis Diraja Malaysia Kuala Lumpur
* Kor Sukarelawan Siswa Siswi
* Unit Polis Pelancong
* AKSEM (dibubarkan)

 |
| Unit bersenjata | 
* Pasukan Gerakan Am (Senoi Praaq)
* Pasukan Gerakan Khas
* Unit Pencegah Penyeludupan
* Pasukan Simpanan Persekutuan
* Unit Polis Berkuda
* Pasukan Gerakan Marin
* Unit Udara PDRM
* Cawangan Polis Trafik

 |
| Unit khas | 

|  |  |
| --- | --- |
| Perintah Operasi Khas | 
* Unit Tindakhas
* Komando 69

 |
| Pasukan Operasi Marin | 
* UNGERIN

 |
| Pasukan Gerakan Am | 
* Tiger Platun Harimau

 |
| Bahagian Siasatan Jenayah | 
* STAFOC (dibubarkan)
* STAGG (dibubarkan)

 |
| Bahagian Siasatan Jenayah Narkotik | 
* STING (dibubarkan)

 |

 |
| Kempen | 
* *Ops Sikap*
* *Rakan Cop*

 |
| Misi terkenal | 
* Al-Ma'unah
* Serangan rentas sempadan dari Filipina
	+ Serangan hendap Lahad Datu 1985
	+ Krisis pencerobohan Lahad Datu 2013

 |
| Di dalam media | 

|  |  |
| --- | --- |
| Filem | 
* *Bukit Kepong* (1981)
* *Gerak Khas The Movie* (2001)
* *Gerak Khas The Movie II* (2002)
* *GK3 The Movie* (2005)
* *Polis EVO* (2015)
* *J Revolusi* (2017)
* *KL Special Force* (2018)
* *Polis EVO 2* (2018)
* *Polis EVO 3* (2023)

 |
| Televisyen | 
* *Remang-Remang Kota Raya*
* *Roda-Roda Kuala Lumpur*
* *CID 3278*
* *Akademi Polis*
* *Metro Skuad*
* *Gerak Khas*
* *999*
* *Gerak Khas Undercover*

 |

 |
| Topik lain | 
* Senjata api
* Pegawai polis yang terbunuh dalam tugasan
* Ikatan Relawan Rakyat Malaysia
* Polis wanita

|  |  |
| --- | --- |
| Insiden | 
* Peristiwa Bukit Kepong
* Peristiwa Memali
* Rusuhan Penjara Pudu
* Krisis tebusan Bangunan AIA
* Kes Donald Kolopita
* Squatgate

 |

 |